"Te võite kolida seni meie laeva." märkis Steen järele mõeldes. "Kohalikud on teie peale küllaltki pahased. Usurpeerida võim, pidada lemmikuid vanematest mööda minnes…" "Ja teie?" ütles Keap masinlikult. "Seaduslikud MF kaubandusesindajad," kehitas Steen õlgu. "Mis siin meist. Teie tegite neile selgeks, mis on võim ja valitsus, ja et need tagab vägivald. Nad poleks ju isegi aru saanud, mille te olete  usurpeerinud. Keap, ma olen teile südamest tänulik." Keap ajas end sirgu. "Kas sellest tasust aitab nii mõneaastaseks rahulikuks vanaduspuhkuseks kusagil Keskplaneedist kaugemal?" päris ta siis, Frankile endiselt otsa vaatamata. "Mõneks ajaks kindlasti," lohutas küsitu. "Ma mõtlen järele," ütles Keap vaikselt.